Diari Oficial de la Generalitat Valenciana


Sumari del DOGV 8025, del 24-04-2017 (2017/3432)

RESOLUCIÓ de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al desenvolupament de programes d'atenció de necessitats i inclusió social a menors i les seues famílies en període estival per a l'exercici 2017
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8025

Data del DOGV
:   24-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3432


Data del document
:   18-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al desenvolupament de programes d'atenció de necessitats i inclusió social a menors i les seues famílies en període estival per a l'exercici 2017 [2017/3432]  
Mitjançant l'Ordre 12/2016, de 13 de maig, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de les subvencions per al desenvolupament de programes d'atenció de necessitats i inclusió social a menors i les seues famílies en període estival (DOCV 7786, 19.05.2016).  
En virtut del que s'exposa i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la directora general d'Inclusió Social, resolc:  
  
Primera. Objecte i convocatòria  
Es convoquen per a l'exercici 2017 subvencions per al desenvolupament de programes d'atenció de necessitats i inclusió social a menors i les seues famílies en període estival que es regirà pel que disposen les bases establides en l'Ordre 12/2016.  
A aquesta convocatòria s'adjunten els models de sol·licitud que contenen la descripció del projecte (annex I); model d'autorització de consulta telemàtica de dades per a beques, ajudes, premis i subvencions (annex II); model de domiciliació bancària (annex III) i model de justificació (annex IV).  
  
Segona. Requisits dels beneficiaris  
Podran sol·licitar les subvencions els ajuntaments de la Comunitat Valenciana que realitzen un programa d'atenció de necessitats i inclusió social a menors i les seues famílies, de 20 o més menors.  
  
Tercera. Finançament i règim de lliurament  
Les subvencions previstes en la present convocatòria s'abonaran a càrrec del capítol IV del pressupost de la Generalitat per a l'exercici 2017, programa pressupostari 30.77.73.726.66.1, Inclusió social, línia S6594, per un import màxim d'1.500.000,00 euros.  
Per al lliurament d'aquestes subvencions s'aplicarà el règim específic previst en l'article 44.1.b de la Llei 14/2016, de 30 de desembre, de pressupostos de la Generalitat per a l'exercici 2017, que es concreta en:  
  
- Un 70 % de l'import concedit amb la resolució de la subvenció.  
- El 30 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
- El termini màxim de presentació de la justificació de la totalitat de la quantia subvencionada finalitzarà el dia 31 d'octubre de 2017.  
  
Quarta. Condicions de la concessió de la subvenció  
1. Els programes d'atenció de necessitats i inclusió social a menors i les seues famílies que es presenten per a ser subvencionats podran concedir-se pels conceptes següents:  
a) Atenció de necessitats bàsiques d'alimentació.  
b) Atenció d'activitats complementàries de temps lliure, socials, culturals, recreatives, cíviques i educatives.  
Ambdues subvencions es concediran per al seu gaudi durant el període de juliol i agost de l'any 2017, de dilluns a divendres, excepte festius.  
2. L'atenció de necessitats bàsiques d'alimentació serà requisit necessari per a accedir a aquestes subvencions.  
3. La subvenció econòmica a què es refereix la present convocatòria es concretarà en:  
a) Per a l'atenció de les necessitats bàsiques d'alimentació per menor i dia: una quantia màxima de 5,50 euros, on necessàriament s'haurà d'incloure una menjar principal i, almenys, un addicional (desdejuni i/o berenar i/o sopar).  
b) L'anterior import s'incrementarà en una quantia màxima de 3 euros per les activitats complementàries que podran realitzar-se en jornada de matí o en jornada de vesprada.  
4. La quantia màxima de la subvenció no podrà ser superior a 8,50 euros per menor i dia.  
  
Cinquena. Forma i termini en què han de presentar-se les sol·licituds  
Les sol·licituds es presentaran degudament formalitzades i subscrites per qui tinga la representació legal de l'ajuntament, segons el model que corresponga dels que figuren en els annexos d'aquesta ordre. Només es podrà presentar una sol·licitud per ajuntament.  
El model de sol·licitud conté la declaració responsable subscrita pel representant legal de l'entitat que aquesta no està inclosa en cap de les prohibicions per a obtindre la condició de beneficiària, assenyalades en l'article 13 de la Llei 38/2003, de 17 de novembre, general de subvencions.  
Així mateix, aquest procediment estarà publicat en la seu electrònica de la Generalitat, https://sede.gva.es, i podrà realitzar-se la presentació telemàtica de les sol·licituds, per a això s'accedirà al catàleg de procediments administratius de la Generalitat.  
El termini de presentació de sol·licituds serà de 10 dies hàbils, comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
Les sol·licituds es presentaran, juntament amb la documentació requerida, preferentment en els registres de les direccions territorials de la conselleria, sense perjuí de poder presentar-se segons el que preveu la legislació de procediment administratiu comú.  
La sol·licitud de la subvenció suposa l'acceptació de les bases de la convocatòria.  
  
Sisena. Resolució i notificació  
1. Es delega en la persona titular de la Direcció General d'Inclusió Social la resolució de les sol·licituds que es presenten a l'empara d'aquesta convocatòria de subvencions.  
2. El termini màxim per a resoldre, notificar o publicar la resolució serà de tres mesos, comptadors des de l'endemà de la publicació en el Diari Oficial de la Generalitat Valenciana.  
3. Transcorregut el termini abans mencionat sense que s'haguera notificat o publicat la resolució, els interessats podran entendre desestimades les seues sol·licituds per silenci administratiu.  
4. La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana i en la pàgina web de la Direcció General d'Inclusió Social, d'acord amb la legislació de procediment administratiu comú.  
  
Setena. Documentació que s'ha d'adjuntar a la sol·licitud  
1. La documentació presentada serà original o còpia compulsada per la secretaria del mateix ajuntament.  
2. La documentació a presentar, correctament emplenada i firmada per un representant degudament autoritzat per a això, serà la següent:  
  
a) Sol·licitud que conté la descripció del projecte (annex I)  
b) Amb la sol·licitud d'aquesta convocatòria, s'haurà d'adjuntar el model d'autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives (annex II). La no-autorització suposarà que l'interessat haurà d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social  
c) Model de domiciliació bancària que servirà per a acreditar la titularitat del compte a través del qual el beneficiari desitja percebre la subvenció, en el cas de ser nou perceptor o modificació del compte bancari (annex III).  
3. D??acord amb el que preveu l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, amb caràcter previ al pagament, les entitats locals beneficiàries acreditaran que es troben al corrent en el compliment de l'obligació de rendició dels seus comptes anuals davant de la Sindicatura de Comptes.  
  
Huitena. Habilitació  
S'autoritza la persona titular de la direcció general amb competències en matèria d'inclusió social perquè, en l'àmbit de les seues competències, adopte les mesures necessàries per a l'aplicació d'aquesta resolució.  
  
Contra aquesta convocatòria podrà interposar-se potestativament un recurs de reposició davant del mateix òrgan que l??ha dictada, en el termini d'un mes, comptador des de l'endemà de la seua publicació, de conformitat amb la legislació de procediment administratiu comú, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjuí que puga interposar-se qualsevol altre que s'estime pertinent.  
  
València, 18 d'abril de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.